Замимаи 1

ба ќарори Њукумати

Љумњурии Тољикистон

аз 27 феврали соли 2020, № 50
                                        Барномаи миллї
оид ба муќовимат ба эпидемияи вируси норасоии масунияти одам ва бемории пайдошудаи норасоии масуният дар Љумњурии Тољикистон барои солњои 2021-2025
1. МУЌАРРАРОТИ УМУМЇ

1. Барномаи миллї оид ба муќовимат ба эпидемияи вируси норасоии масунияти одам ва бемории пайдошудаи норасоии масуният дар Љумњурии Тољикистон барои солњои 2021-2025 (минбаъд - Барнома) бо маќсади пурзўр намудани раванди манъшавии эпидемияи вируси норасоии масунияти одам дар Љумњурии Тољикистон, паст намудани фавт аз бемории пайдошудаи норасоии масуният, расидан ба дастрасии баланди хизматрасонии пешгирикунанда, табобат ва нигоњубин дар самти вируси норасоии масунияти одам барои њар як шахс, бењтар намудани саломатї ва баланд бардоштани сифати солимии ањолии Љумњурии Тољикистон тањия гардидааст.
2. Дар Барнома талабот ва меъёрњои Њадафњои рушди устувор, Эъломияи сиёсие, ки дар Ассамблеяи генералии Созмони Милали Муттањид соли 2016 «Бо суръати баланд барои пурзўр намудани мубориза бар зидди вируси норасоии масунияти одам ва барњамдињии эпидемияи бемории пайдошудаи норасоии масуният то соли 2030» ќабул гардидааст ва дигар санадњои байналмилалии соњавї дар самти вируси норасоии масунияти одам, ки Љумњурии Тољикистон онњоро эътироф намудааст, ба инобат гирифта шудааст.

2. ТАЊЛИЛИ ВАЗЪ
§1. Њолати эпидемикии вируси норасоии масунияти одам дар Љумњурии Тољикистон
3. Дар байни гурўњњои махсусан осебпазири ањолї мутобиќи тадќиќотњо эпидемияи вируси норасоии масунияти одам дар љумњурї дар марњилаи љамъшаванда (пањншавии вируси норасоии масунияти одам дар байни нашъамандони тазриќї 11,9 фоиз ва дар байни њамаи ташхисшудагон 0,12 фоизро ташкил медињад) ќарор дорад.
4. Дар Тољикистон чун дар дигар давлатњои Аврупои Шарќї ва Осиёи Марказї зиёдшавии њолатњои сирояти вируси норасоии масунияти одам дар солњои охир ва аз рўи нишондодњои бањодињї идома дошта, миќдори њодисањои нав 20 фоиз зиёд гардидааст, дар њоле ки миќдори фавт, ки ба вируси норасоии масунияти одам вобастагї дошт, 5 фоиз паст шудааст. 

5. Тамоюли болоравии њодисањои нави вируси норасоии масунияти одам бо роњи гузариши алоќаи љинсї ба ќайд гирифта шуда, дар њоле ки сироятёбї бо роњи тазриќї ба таври назаррас паст шудааст. Фоизи муайяни њолатњое, ки роњи гузаришашон номуайян мебошанд, диќќатљалбкунанда боќї мемонад.
6. Шумораи умумии сироятёфтагони вируси норасоии масунияти одам дар љумњурї 11986 њодисаро ташкил дод, ки аз ин шумора 7698 (64,1 фоиз) дар байни мардон ва 4288 (35,8 фоиз) дар байни занон ба ќайд гирифта шудааст. Аз рўи маълумоти бањодињї шумораи шахсони бо вируси норасоии масунияти одам зиндагикунанда 13000 нафарро метавонад ташкил дињад, њамин тариќ шумораи аслии шахсони бо вируси норасоии масунияти одам зиндагикунанда (8756) 67,4% аз шумораи бањодињии шахсони бо вируси норасоии масунияти одам зиндагикунанда дар љумњуриро ташкил медињад.

7. Аз шумораи умумии сироятёфтагон бо сабабњои гуногун 3230 нафар (26,9 фоиз) фавтида, шумораи шахсони бо вируси норасоии масунияти одам зиндагикунанда дар љумњурї 8756 нафарро ташкил медињад, ки аз онњо 87,7 фоиз (7678 нафар) тањти назорати диспансерї ќарор дошта, 80,6 фоиз (7055 нафар) табобати зиддиретровирусиро ќабул менамоянд.   

8. Дар давоми соли 2019 дар Тоҷикистон њамагї 1320 њодисаи нави сирояти вируси норасоии масунияти одам ба ќайд гирифта шудааст, ки 101 ҳодиса камтар нисбати соли 2018 ва 115 ҳодиса зиёдтар нисбати соли 2017 мебошад. Дар соли 2019 аз шумораи умумии ҳолатҳои нав 772 нафарро мардон (58,5 фоиз) ва 548 нафарро занон (41,5 фоиз) ташкил медињанд. Дар солњои охир тамоюли зиёдшавии сироятёфтагон дар байни занон ба назар расида, аз 30,9 фоиз дар соли 2011 то 41,5 фоиз дар соли 2019 баланд гардидааст. 

9. Аз 1320 ҳодисаи нави вируси норасоии масунияти одам дар шањри Душанбе 248 ҳодиса (дар 100 њазор нафар ањолї 29,3), 286 нафар ба шањру ноњияњои тобеи љумњурї (13,5), 372 нафар ба вилояти Суѓд (14,0) ва 377 нафар ба вилояти Хатлон (11,5) рост меоянд. Сатњи беморшавї ба вируси норасоии масунияти одам дар љумњурї 14,5 нафарро дар 100 њазор нафар ташкил медињад. 

10. Дар бештари њолатњо њодисаи нави сирояти вируси норасоии масунияти одам дар байни калонсолон (18-сола боло) 84,7 фоиз, асосан дар гурўњи одамони 30-39-сола 32,9 фоиз (аз шумораи ҳамаи ҳодисаҳои нав) дарёфт гардиданд. 1,4 фоиз њодисањои нави вируси норасоии масунияти одам дар байни љавонону наврасони аз 15 то 18-сола ба ќайд гирифта шудааст. Дар баробари ин, далели ташвишовар он аст, ки солњои охир афзоиши баќайдгирии њодисањои нави вируси норасоии масунияти одам дар байни кўдакон то 14-сола 14 фоиз ба назар мерасад.

11. Дар байни њамаи њодисањои нави вируси норасоии масунияти одам 388 њодиса (29,3 фоиз) дар марњилаи дери беморшавї, яъне дар њолате, ки дар бемор нишонањои клиникї ё бемории пайдошудаи норасоии масуният ба мушоњида мерасид, дарёфт карда шудааст. Аз шумораи умумии аз нав дарёфтшудагон 87 нафар (6,6 фоиз) аз беморињои бо бемории пайдошудаи норасоии масуният вобаста ва дигар сабабњо фавтидаанд. Маълумоти овардашуда аз дер муроҷиат намудани шаҳрвандон ба ташхиси вируси норасоии масунияти одам шањодат медињад.  

12. Аз шумораи умумии (8756) шахсони бо вируси норасоии масунияти одам зиндагикунанда (калонсолон ва кўдакон), 1991 нафар ба шањри Душанбе, 381 нафар ба Вилояти Мухтори Кўњистони Бадахшон, 1955 нафар ба шањру ноњияњои тобеи љумњурї, 1963 нафар ба вилояти Суѓд ва 2466 нафар ба вилояти Хатлон рост меоянд. Пањншавии сирояти вируси норасоии масунияти одам (дар 100 ҳазор ањолї) дар ин минтаќањо мувофиќан ба 235, 168, 92, 74 ва 75 нафар баробар аст. Сатњи пањншавии вируси норасоии масунияти одам дар љумњурї 96 нафар дар 100 њазор нафарро ташкил медиҳад.

13. Роњњои асосии пањншавии сироят дар байни њодисањои нав алоќаи љинсї 71,7 фоиз ва тазриќї 12,7 фоиз (асосан истифодаи маводи мухаддир бо роњи тазриќї) ба шумор меравад, аз љумла:

- интиќоли вируси норасоии масунияти одам бо роњи алоќаи љинсї дар бурриши минтаќањо шањри Душанбе 49,6 фоиз, Вилояти Мухтори Кўњистони Бадахшон 75,7 фоиз, шањру ноњияњои тобеи љумњурї 67,8 фоиз, вилояти Суѓд 88,2 фоиз ва вилояти Хатлон 72,7 фоиз;

- интиќоли вируси норасоии масунияти одам бо роњи тазриќї дар шањри Душанбе 28,2 фоиз, Вилояти Мухтори Кўњистони Бадахшон 18,9 фоиз, шањру ноњияњои тобеи љумњурї 12,2 фоиз, вилояти Суѓд 7,8 фоиз ва вилояти Хатлон 6,9 фоиз муайян гардидааст.

14. Шумораи ҳодисаҳои сирояти вируси норасоии масунияти одам бо роҳи аз модар ба кўдак (роҳи амудї) тақрибан ду маротиба дар муқоиса бо солҳои ќаблї зиёд гардидааст ва қуллаи баландтарини он ба 5,6 фоиз баробар буда, айни замон тамоюли пастшавии он ба мушоҳида мерасад. 
15. Дар байни сироятшудагон фоизи муайянеро њолатњои пањншавии сирояти вируси норасоии масунияти одам бо роњи номаълум ташкил медињад. Дар соли 2019 дар љумњурї 161 чунин њодиса ё 12,2 фоиз аз шумораи умумии њодисањои нави вируси норасоии масунияти одам ба қайд гирифта шудааст. Роҳи сирояти номаълум 15 фоиз дар вилояти Хатлон, зиёда аз 20 фоиз дар шањри Душанбе ва наздики 18 фоиз дар шањру ноњияњои тобеи љумњурї рост меояд. 

16. Таќсимоти беморон вобаста ба ҷинс ва синну сол нишон медиҳад, ки љинси мард 59 фоиз ва зан 41 фоизро ташкил медињанд. Њиссаи заноне, ки бо вируси норасоии масунияти одам дар давраи иљроиши барнома 17 фоиз баланд шудааст. Ќисмати бештари сироятёфтагон ба синну соли 30-39 рост меояд, ки он 36,8 фоизро дар бар мегирад. Дар байни шахсони бо вируси норасоии масунияти одам сироятёфтаи мардон ҳиссаи бештари он ба синну соли 30-39 ва занони бо вируси норасоии масунияти одам сироятёфта дар синну соли 19-29 рост меояд. Ба синну соли репродуктивї (15-49-сола) 83,8 фоиз аз шумораи умумии сироятёфтагон рост меояд. Шумораи шахсони бо вируси норасоии масунияти одам зиндагикунандаи синни 0-14-сола 1022 нафарро ташкил медињад, ки он ба 11,7 фоиз аз шумораи умумии шахсони бо вируси норасоии масунияти одам зиндагикунанда баробар аст. Њамагї дар синну соли 0-18 (кўдакон) 12,5 фоиз рост меояд. Њиссаи шахсони бо вируси норасоии масунияти одам зиндагикунанда аз 50-сола боло 5,7 фоиз ташкил медињад.

17. Дар љумњурї тамоюл ба болоравии сироятёбии ҳодисаҳои нави вируси норасоии масунияти одам дар байни кўдакони синну соли то 14-сола ба қайд гирифта мешавад. Дар солњои охир шумораи њодисањои нави сирояти вируси норасоии масунияти одам дар байни кўдакон зиёд гардида, аз 11,4 то 14,0 фоизи њамаи њодисањои нави сироятро ташкил додааст. Шумораи умумии кўдакони то 15-солаи ба вируси норасоии масунияти одам сироятёфта њамагї 1179 нафар ё 9,8 фоизро шумораи умумии сироятёфтагон ташкил дод. Дар байни 139 нафар аз 184 ҳолати нав дарёфтшудаи кўдакони синни то 14-сола бо вируси норасоии масунияти одам, модарони онњо сироятёфтаи вируси норасоии масунияти одам набуданд. Чунин ҳолатњо дар солҳои пешин низ ба қайд гирифта шуда буд. Роњњои сирояти вируси норасоии масунияти одам дар чунин ҳолатҳо ҳамчун роҳи номаълум ба ќайд гирифта шудааст. Њамагї 695 њолати кўдакони сироятёфтаи вируси норасоии масунияти одам бо роњи номаълум баќайдгирифта шуда, ин аз шумораи умумии кўдакони то синни 14-сола 58,9 фоизро ташкил медињад. Новобаста ба он, ки дар 695 њолат сабабњои сироятёбї муайян карда нашуда бошад њам, омили гузариши сирояти вируси норасоии масунияти одам бо роњи сироятёбии дохилибеморхонагиро истисно намекунад. 
18. Дар байни гурўњњои хатари зиёд дошта паҳншавии вируси норасоии масунияти одам дар байни нашъамандони тазриќї 8 фоиз ва дар байни шахсони расонандаи хизматњои шањвонї 9 фоиз кам шуда, сатњи пањншавии беморї дар байни нашъамандони тазриќї 11,9 фоиз ва шахсони расонандаи хизматњои шањвонї 3,2 фоизро ташкил медињад, ки барои дар солњои оянда зарурати давом додани чорабинињои пешгирикунандаро дар байни ин гурўњњо пайдо мекунад.

19. Истеъмоли маводи нашъадор бо роњи тазриќї дар аввал ба рушди эпидемияи вируси норасоии масунияти одам дар Тоҷикистон мусоидат намуд. Тамоюли пастшавии бақайдгирии ҳолатњои нави сироятёбї бо роњи тазриќї њангоми истифодаи маводи нашъадор ба мушоҳида мерасад. Роњи тазриќии сирояти вируси норасоии масунияти одам нисбати њамаи роњњои гузариш дар солњои охир аз 21,4 фоиз то 10,1 фоиз (50 фоиз) паст шуда, бањри боз њам паст кардани сатњи сироят бо ин роњ бояд дар давраи иљрои барномаи нав чорањои зарурї андешида шаванд. 

20. Пањншавии вируси норасоии масунияти одам дар байни шахсони расонандаи хизматњои шањвонї тамоюли пастшавии начандон калонро нишон дод, аз љумла аз 3,5 фоиз то 3,2 фоиз дар бар гирифт. Маълумоти тадќиќоти назорати дидбониро оид ба пастшавии пањншавии сирояти вируси норасоии масунияти одам дар байни нашъамандони тазриќї ва шахсони расонандаи хизматњои шањвонї натиљањои гузаронидани назорати эпидемиологии љорї тасдиќ менамоянд. Њиссаи нашъамандони тазриќї ва шахсони расонандаи хизматњои шањвонї дар байни њамаи баќайдгирифтагони њолатњои нави вируси норасоии масунияти одам мувофиќан 10,1 фоиз ва 2,9 фоизро ташкил додааст.

21. Мутобиќи тадќиќотњо сатҳи паҳншавии сирояти вируси норасоии масунияти одам дар байни маҳкумшудагон ба 8,4 фоиз, гепатити вирусии С ба 11,0 фоиз баробар мебошад. Нишондоди сатњи баланди пањншавии вируси норасоии масунияти одам ва гепатити С дар байни мањбусон аз он шањодат медињад, ки ќисми бештари иштирокчиёни тадќиќот истифодабарандагони маводи нашъавор бо роњи тазриќї мебошанд. 

22. Вазъи эпидемиологии нисбати пањншавии вируси норасоии масунияти одам дар љумњурї ташвишовар боқї мемонад. Дар айни замон, дар се соли охир шумораи њодисањои нав таќрибан дар як сатњ боќї мемонад ва баландшавии њолатњои нав ба қайд гирифта нашудааст. Тамоюли пастшавии сирояти вируси норасоии масунияти одам дар байни нашъамандони тазриќї ба назар мерасад. Дар айни замон њангоми муќоисаи шумораи шахсон аз гурўњњои гуногуни ањолї, ки аз ташхиси вируси норасоии масунияти одам гузаштаанд, чунин натиљањо гирифта шудаанд:
- дар натиљаи гузаронидани ташхиси якмаротибагии занони ҳомила аз 199602 ташхис 63 ҳолати нави сироятёбии вируси норасоии масунияти одам дарёфт шуда, ки 0,03 фоизро ташкил медињад;
- аз 30777 ташхиси гузаронидашуда дар байни нашъамандони тазриќї (аз љумла такроран) 87 њодисаи нави сироятёбї дарёфт карда шуд;
- аз 14011 ташхиси гузаронидашуда дар байни шахсони расонандаи хизматњои шањвонї (аз љумла такроран) 38 ҳолати нав дарёфт карда шуд;
- дар байни 18253 муњољири мењнатї ташхис гузаронида шудааст, ки аз байни онњо 225 њодисаи нави сироятёбї дарёфт шудааст, ки ин 1,23 фоизро ташкил медињад;
- дар натиљаи гузаронидани чорабинињои пешгирикунанда ва зиддиэпидемикї дар љумњурї марњилаи љамъшавандаи эпидемия нигоњ дошта мешавад. 

§2. Ташхис ва машваратдињї оид ба вируси норасоии масунияти одам

23. Машваратдињї ва ташхиси ихтиёрї дар ташхисгоњи марказњои пешгирї ва мубориза бар зидди бемории вируси норасоии масунияти одам ва дигар муассисањои тиббии давлатї ва хусусии ҷумњурї, инчунин дар заминаи ташкилотҳои ҷамъиятие, ки хизматрасониҳоро нисбати сирояти вируси норасоии масунияти одам мерасонанд, ба роҳ монда шудааст. Бо мақсади бештар фаро гирифтани намояндагони гурўҳҳои дорои хатари баланд оид ба вируси норасоии масунияти одам дар љумњурї, усули ташхис бо тестњои фаврї бо истифода аз молишаки милк (луоби дањон) ворид карда шуд. Инчунин, аз љониби Вазорати тандурустї ва ҳифзи иҷтимоии ањолии Љумњурии Тоҷикистон аввалин маротиба усули худтесткунонї дар байни гурўҳҳои калидї бо истифода аз тестҳои фаврии молишаки милк ба роҳ монда шудаст, ки чорабинии мазкур дар солњои оянда дар ќаламрави тамоми љумњурї васеъ карда мешавад.
24. Фарогирии аҳолї бо ташхиси вируси норасоии масунияти одам зиёд шуд (2,1 маротиба), асосан ба вусъат додани хариди давлатии тестҳо барои ташхиси занони ҳомила ва шахсони никоњшаванда, ташхиси намояндагони гурўњњои осебпазир тавассути ташкилотњои љамъиятие, ки ба хизматрасонињои вируси норасоии масунияти одам вобастаанд, инчунин ворид намудани хизматрасонињои музднок доир ба тесткунонии вируси норасоии масунияти одам барои дигар ќишрњои ањолї алоќаманд мебошад. Ба ҳисоби миёна 63-77 фоиз занон аз ташхис гузаштаанд, дар ҳоле ки мардон 23-37 фоизро ташкил медиҳанд. Њиссаи заноне, ки аз ташхиси вируси норасоии масунияти одам гузаштаанд, аз шумораи умумии занон 14 фоизро ва мардоне, ки аз ташхис гузаштаанд, аз шумораи умумии мардон 8 фоизро ташкил медињад. Њамзамон, дар оянда зарурати ба ташхис фаро гирифтани муњољирони мењнатї, ки ќисми зиёди онњоро мардон ташкил медињанд, пайдо мегардад.

25. Дар ќисмати ташхис ба вируси норасоии масунияти одам дар байни занњои њомила солњои охир таљрибаи фаъоли харидории тестњо барои ташхис аз њисоби буљети давлатї ба роҳ монда шудааст. Мувофиќи пешгўињо фарогирї бо ташхиси вируси норасоии масунияти одам дар байни занони ҳомила аз њисоби маблаѓњои давлатї 100 фоизро ташкил хоњад дод.
26. Дар маљмўъ фарогирии ањолї бо ташхис ва машваратдињї оид ба вируси норасоии масунияти одам 11,6 фоизро ташкил дод. Дар навбати худ, новобаста ба миќдори зиёди аз ташхис гузаштагон сатњи дарёфти њодисањои нав 0,1 фоизро ташкил медињад, ки аз зарурати истифодаи стратегияи нави тесткунонї шањодат медињад.

27. Нишондоди пасти фарогирї бо ташхиси вируси норасоии масунияти одам дар баъзе минтаќањои љумњурї, аз љумла дар шањру ноњияњои тобеи љумњурї 8 фоиз (мувофиќан шахсони ташхисшуда нисбати шумораи ањолї), вилояти Суѓд 9,8 фоиз ва вилояти Хатлон 10,2 фоиз дида мешавад.
28. Вазорати тандурустї ва ҳифзи иљтимоии аҳолии Љумњурии Тољикистон дар мавриди иљозат додани машваратдиҳї ва ташхиси ихтиёрї дар заминаи ташкилотњои љамъиятие, ки дар самти пешгирии вируси норасоии масунияти одам фаъолият мекунанд, фармоиш ќабул намуд. Чунин ташаббус, дар оянда барои сари ваќт ва ба пуррагї фаро гирифтани намояндагони гурўњњои дорои хатари баланди сироятёбї бо ташхиси вируси норасоии масунияти одам мусоидат менамояд.

3. МУЌОВИМАТ, ОМИЛЊОИ МУСОИДАТКУНАНДА ВА МОНЕАГЇ ДАР МУЌОВИМАТ БА ВИРУСИ НОРАСОИИ МАСУНИЯТИ ОДАМ

§1. Чорабинињои пешгирикунанда дар муќовимат ба вируси норасоии масунияти одам

29. Дар Тољикистон шумораи беморони нашъаманд, ки дар ќайди марказњои наркологї ќарор доштанд, ба 5375 нафар баробар шуд, ки аз онњо 5260 нафар (97,9 фоиз) мардон ва 115 нафар (2,1 фоиз)-ро занон ташкил дода, зиёда аз 54 фоизи онњо нашъамандони тазриќї мебошанд.

30. Мутобиќи тадќиќотњои гузаронида шуда, шумораи тахминии нашъамандони тазриќї 22200 нафарро ташкил дод, ки 900 нафар камтар нисбати солњои пештара (23100 нафар) мебошад. Мувофиќи ҳамин маълумот танҳо 36,8 фоизи нашъамандони тазриќї хабар додаанд, ки дар қайди диспансерии наркологї қарор доранд. Дар баробари ин, пастшавии сироятёбии вируси норасоии масунияти одам бо роҳи тазриқї ҳангоми истифодаи ғайритиббии маводи нашъадори тазриқї дар таркиби ҳолатҳои нави вируси норасоии масунияти одам аз 21,4 фоиз то 10,1 фоиз дида мешавад.

31. Бо хизматрасонињои нуќтањои боварї барои нашъамандони тазриќї ё нуќтањои мубодилаи сўзандору њамагї 14715 нафар, машваратдињї ва тесткунонии ихтиёрї оид ба вируси норасоии масунияти одам 19609 нашъаманди тазриќї фаро гирифта шуданд, ки аз шумораи таќрибии ин гурўњ 88,3 фоизро ташкил медиҳад. Миќдори миёнаи сўзандоруи таќсимшуда ба як нашъаманди тазриќї дар 1 сол ба 275 адад баробар шуд, ки нисбати дигар солҳо хело баланд мебошад. Дар барномаи нав пурзўр намудани чорабинињои мазкур, аз љумла зиёд намудани шумораи таќсимоти сўзандоруњо ва сари ваќт фаро гирифтани нашъамандони тазриќї бо ташхиси ихтиёрї пешбинї мегардад. 

32. Мутобиќи маълумоти тадќиќоти назорати дидбонии эпидемиологї сатҳи баланди рафтори хавфнок дар байни нашъамандони тазриқї боќї мемонад, аз љумла:
- истифодаи сўзандоруи шахси дигар 18,5 фоиз ва дар 30 рўзи охир 1,7 фоизро ташкил медиҳад;
- 52 фоиз истифодаи асбобҳои тазриқии таъмизшуда ҳангоми тазриќи охирин ва 38 фоиз истифодаи рифоларо ишора намуданд;
- 37,6 фоиз ҳангоми алоқаи ҷинсии охирин дар 30 рўзи охир рифола истифода бурдаанд;
- њиссаи шахсоне, ки ҳадди аќал як маротиба нишонаҳои сирояти тавассути алоқаи ҷинсї гузаронандаро доштанд, 8,6 фоиз ташкил медиҳад, ки аз онҳо танҳо 43,3 фоиз ба кумаки тиббї муроҷиат намудаанд;
- фарогирї бо барномаҳои пешгирикунанда 55,7 фоиз ва бо ташхиси вируси норасоии масунияти одам 57,3 фоизро ташкил медињад, ки аз онҳо танҳо 61,5 фоиз натиҷаҳои ташхиси худро гирифтаанд.
33. Дар Барнома табобати ҷойивазкунандаи опиоидї дар 13 марказ пешниҳод карда мешавад, ки бо усули як равзана бо пешниҳоди бастаи маҷмўи хизматрасонї оид ба вируси норасоии масунияти одам ва табобати бемории сил фаъолият менамояд. Дар ҷумҳурї ҳамагї 638 нашъаманди тазриқї бо табобат фаро гирифта шудаанд, ки аз онҳо 607 мард ва 31 зан мебошанд, ки ин нокифоя мебошад. Барномаи мазкур бањри зиёд намудани нуќтањои пешнињоди табобати љойивазкунанда ва њамзамон зиёд намудани шумораи шахсони гирандагони табобати мазкур шароити мусоид фароњам меоварад. 

34. Диќќати асосї ба пешниҳоди барномаҳои пешгирикунанда ба шарикони ҷинсии нашъамандони тазриќї бояд дод. Дар байни нашъамандони тазриқї 5 фоизи шарикони ҷинсии онњо нашъамандони тазриќї мебошанд, ки њар сеяки онҳо дар бораи вазъи (статуси) вируси норасоии масунияти одами шарики ҷинсии худ маълумот доранд.

35. Шумораи тахминии шахсони расонандаи хизматњои шањвонї дар айни замон 17500 нафарро ташкил медиҳад. Паҳншавии вируси норасоии масунияти одам дар байни шахсони расонандаи хизматњои шањвонї дар солҳои охир тахминан дар як сатҳ қарор дорад. 

36. Сатњи баланди рафтори хавфноки шахсони расонандаи хизматњои шањвонї дар љумњурї боќї мемонад, аз љумла:
- 45,7 фоизи шахсони расонандаи хизматњои шањвонї дар 30 рўзи охир аз рифола истифода бурданд, 30,5 фоиз ба нишонаҳои гуногуни бемориҳои тавассути алоқаи ҷинсї гузаранда гирифтор шудаанд, ки аз онҳо танҳо 68,7 фоизашон барои гирифтани кумаки тиббї муроҷиат намудаанд;
- 8,4 фоизи шахсони расонандаи хизматњои шањвонї алоќаи љинсї бо нашъамандони тазриќї доштаанд, ки дар байни онњо 11,4 фоиз бо сирояти вируси норасоии масунияти одам дарёфт карда шуд. Ин нишондод аз нишондоди шахсони расонандаи хизматҳои шањвонї, ки алоќаи љинсї бо нашъамандони тазриќї надоштанд, 2,5 фоиз зиёд мебошад;
- байни шахсони расонандаи хизматњои шањвонї, шахсоне вомехуранд, ки нашъамандони тазриќї мебошанд ва пањншавии вируси норасоии масунияти одам дар байни онњо 9,1 фоизро ташкил медињад. Дар њоле, ки шахсони расонандаи хизматњои шањвонї, ки нашъамандони тазриќї нестанд, пањншавии вируси норасоии масунияти одам 3,1 фоизро ташкил медињад;
- 41 фоиз шахсони расонандаи хизматњои шањвонї бо барномањои пешгирикунанда фаро гирифта шудаанд, 47,3 фоиз дар як соли охир аз ташхиси вируси норасоии масунияти одам гузаштанд ва танњо 48,5 фоизи онњо натиљаи ташхиси худро гирифтаанд.
37.  Осебпазирии баланди шахсони расонандаи хизматњои шањвонї ба омилњои зерин вобаста мебошад:
- мањдудият дар дастрасии хизматрасонињои тиббї, иљтимої ва њуќуќї, истифодабарии шањвонї ва савдои одамон;
- мањдудият дар дастрасии маълумот ва маводи пешгирикунандаи сироятњо, криминилизатсия, табъизу тамѓагузорї ва маргинилизатсия, истифодаи аз меъёр зиёди маводи нашъадор ва машруботи спиртї, зўроварї.
38. Масъулияти маъмурї нисбати шахсони расонандаи хизматњои шањвонї пурзўр карда шуд, ки боиси њароси онњо гашта, барои дасткашї аз ташхиси ихтиёрии вируси норасоии масунияти одам ва табобат њангоми натиљаи мусбат арзёбї шудан мусоидат менамояд. Бо маќсади паст намудани дасткашї аз ташхис ва табобати ихтиёрї дар солњои минбаъда пурзўр намудани якќатор чорабинињо оид ба ин масъала ташкил ва гузаронида мешаванд.

39. Новобаста аз он, ки пањншавии вируси норасоии масунияти одам дар байни шахсони расонандаи хизматњои шањвонї дар сатњи на он қадар баланд боқї мемонад, сатњи баланди рафтори хавфноки онњо водор месозад, ки маљмўи чорабинињои пешгирикунандаи босифат дар байни ин гурўњ пурзўр карда шавад.

40. Дар байни гурўњи дорои хатари баланд сатњи пањншавии вируси норасоии масунияти одам 2,3 фоизро ташкил медињад. Сатњи фарогирї бо ташхиси ин гурўњњо 39 фоиз ва фарогирї бо барномаҳои пешгирикунанда 89 фоизро ташкил медињад. Зиёда аз 70 фоизи намояндагони ин гурўњ истифодаи рифоларо њангоми алоќаи љинсї тасдиќ кардаанд. Аммо бо дар назар доштани сатњи баланди табъиз дар љамъият нисбати ин гурўњ эњтимол сатњи пањншавии вируси норасоии масунияти одам бебањо боќї мемонад ва пањншавии сирояти вируси норасоии масунияти одам дар ин гурўњ пинњон боќї мемонад.

41. Яке аз чорабинињои самараноки пешгирикунандаи вируси норасоии масунияти одам дар сатњи љањонї ин таъин намудани табобати пешгирикунандаи пеш аз тамос мебошад. Ташкилоти Умумљањонии Тандурустї ба шахсоне, ки хатари баланди сироятёбии вируси норасоии масунияти одамро доранд, табобати мазкурро тавсия медињад. Дар љумњурї дар давраи иљрои барномаи нав ташкил ва гузаронидани табобати пешгирикунандаи пеш аз тамос пешбинї карда мешавад. 

42. Тибќи маълумоти тадќиќоти назорати дидбонии эпидемиологї сатњи пањншавии сирояти вируси норасоии масунияти одам дар байни мањкумшудагон 8,4 фоиз, гепатити вирусии С ба 11,0 фоизро ташкил дод. Нишондодњои баланди пањншавии вируси норасоии масунияти одам ва гепатити С аз он шањодат медињад, ки ќисми зиёди иштирокчиёни тадќиќот нашъамандони тазриќї мебошанд. Љињати паст намудани сатњи сироятёбии мањкумшудагон бо ин беморињо дар муассисањои ислоњї гузаронидани чорабинињои пешгирикунанда ва тадќиќотњои иловагї пешбинї кардан зарур аст. 

43. Шумораи шахсони бо вируси норасоии масунияти одам зиндагикунанда дар муассисањои ислоњї 161 нафар, аз љумла 158 мард ва 3 занро ташкил додааст. Дар муассисањои ислоњї 14760 нафар аз ташхис гузаронида шудааст, ки 122 њодисаи нави сирояти вируси норасоии масунияти одам дарёфт шуд. Барои сари ваќт фаро гирифтани мањкумшудагон бо ташхис ва табобати зиддиретровирусї дастрасии ин хизматрасонињо дар њамаи муассисањои ислоњї васеъ карда мешаванд.

44. Дар айни замон 3 нуќтаи мубодилаи сўзандоруњо ва 2 нуќтаи табобати љойивазкунандаи опиоидї дар муассисањои ислоњї фаъолият намуда, ба мањкумшудагон 23500 рифола, 3500 маводи таълимию иттилоотї таќсим карда, мунтазам чорабинињои таълимї оид ба пешгирии вируси норасоии масунияти одам гузаронида мешаванд.

§2. Чорањои пешгирикунанда дар байни муњољирони мењнатї
45. Мутобиќи маълумотњо тахминан 480 њазор шањрвандони Тољикистон берун аз љумњурї ба дигар давлатњо бо маќсади ба даст овардани маблаѓ мераванд. Аз рўи маълумоти Бонки умумиљањонї дар ҳар як чорум хољагї дар Тоҷикистон њади аќал як муњољире њаст, ки ба дигар давлат барои баланд бардоштани даромаднокии оила ба муњољират меравад. Ин омил дар оянда яке аз асосњои ривољ ёфтани ин беморї мегардад.

46. Аз шумораи умумии шахсони бо вируси норасоии масунияти одам бақайдгирифташуда њиссаи шахсоне, ки таљрибаи муњољирати байналмилалї доранд, 12 фоизро ташкил мекунад. Шумораи њодисањои нави вируси норасоии масунияти одам дар байни муњољирони мењнатї аз 12,4 фоиз то 17 фоиз баланд шудааст. 

47. Роњи асосии пањншавии сироят дар байни муњољирони мењнатї алоќаи љинсї (93,4 фоиз) боқї мемонад. Маълумоти солњои охир нишон дод, ки њамсарони ќисми бештари занони њомиладори сироятёфтаи вируси норасоии масунияти одам дар солњои ќаблї дар муњољирати мењнатї буданд ва онњо низ сироятёфтаи вируси норасоии масунияти одам мебошанд.

48. Сатњи пањншавии вируси норасоии масунияти одам дар байни муњољирони мењнатї 0,4 фоизро ташкил медињад, ки аз пањншавии ин сироят дар байни ањолии умумї, ки мувофиќи бањодињии Созмони умумиљањонии тандурустї 0,3 фоиз (15-49-сола) мебошад, зиёд мебошад, аз љумла:
- пањншавии бемории оташак 1,2 фоиз ва гепатити вирусии С 3 фоиз;
- пањншавии вируси норасоии масунияти одам дар байни муњољироне, ки гепатити С доранд, нисбатан зиёд (13,2 фоиз) мебошад, нисбати шахсони сироятёфтаи вируси норасоии масунияти одам, ки гепатити С надоранд (0,4 фоиз);
- 7 фоизи муњољирон таљрибаи истеъмоли маводи нашъаоварро доранд, ки аз он 23,4 фоиз ба таври тазриќї истеъмол менамуданд ва 1,2 фоиз маводи нашъаоварро бо роњи тазриќї дар муњољират истеъмол менамуданд;
- 45 фоизи мардон ва 10 фоизи занон дар муњољират шарикони љинсии муваќќатї доштанд;
- 24 фоизи мардон ва 14,4 фоизи занон дар муњољират шарикони љинсии тиљоратї доштанд;
- 25,1 фоизи занон ва 51,2 фоизи мардон њангоми алоќаи љинсии охирин истифодаи рифоларо тасдиќ намуданд.

49. Вазъи саломатї барои муњољирони мењнатї дуюмдараља њисобида мешавад. Пайравии муњољирон ба табобати зиддиретровирусї бо сабаби баланд будани табъиз ва тамѓагузорї, аз љумла дар давлатњои ќабулкунандаи муњољирон хеле паст мебошад. Дар ин раванд, њамкорињо бо ташкилотњои давлатию љамъиятии давлатњои ќабулкунандаи муњољирони тољик пурзўр карда мешаванд.
50. Њамасола аз љониби Вазорати мењнат, муњољират ва шуѓли ањолии Љумњурии Тољикистон чорабинињои фањмондадињї дар байни муњољирони мењнатї гузаронида мешаванд. Инчунин наќшаи муштараки Вазорати мењнат, муњољират ва шуѓли ањолии Љумњурии Тољикистон ва Вазорати тандурустї ва њифзи иљтимоии ањолии Љумњурии Тољикистон оид ба пешгирии бемории сил ва вируси норасоии масунияти одам дар байни муњољирон барои солњои 2017-2020 амалї гардонида шуда истодааст. Бо чорабинињои фањмондадињї 328 њазор нафар ањолии љумњурї фаро гирифта шуданд, ки ингуна чоранибињо дар давоми солњои амалигардонии барнома идома меёбанд.

51. Аз њисоби маблаѓњои буљетї ва созмонњои байналмилалї 163 њазор маводи таълимию иттилоотї оид ба пешгирї ва ташхиси сирояти вируси норасоии масунияти одам дар байни муњољирони мењнатї таќсим карда шуданд. Бо дастгирии шарикони рушд барномаи кумаки техникї дар самти пешгирї, назорат ва дидбонї нисбати вируси норасоии масунияти одам ва бемории пайдошудаи норасоии масуният ва дигар беморињои сироятї амалї шуда истодааст, ки 15 њуљраи дўстона ва 4 дармонгоњи сайёр барои муњољирони мењнатї фаъолият намуда, дар солњои минбаъда низ оид ба чорабинињои мазкур фаъолият равона карда мешавад. 

52. Дар навбати худ, мушкилињо оид ба пешнињоди хизматрасонињо оид ба вируси норасоии масунияти одам дар байни муњољирони мењнатї вуљуд доранд. Аз љумла:
- ройгон набудани ташхиси вируси норасоии масунияти одам барои муњољирон дар кишвар;
- муњољирони бо вируси норасоии масунияти одам зиндагикунанда, аз сабаби табъиз ва тамѓагузорї дар љомеа, инчунин надоштани маълумот оид ба ройгон будани табобати вируси норасоии масунияти одам дар кишвари худ барои бозгаштан шитоб намекунанд;
- ёрии тиббї дар давлатњои ќабулкунандаи барои муњољирон одатан музднок мебошад.

53. Дар Тољикистон шумораи љавонони синни 15-24-сола ба 1760000 нафар баробар шуд, ки 19,3 фоизро аз шумораи умумии ањолии кишвар (9126,6 млн нафар) ташкил медињад. Тибќи маълумотњо њамагї 1095 шахсони бо вируси норасоии масунияти одам зиндагикунандаи дар синни 15-24-сола ба ќайд гирифта шудааст. Солњои охир тамоюли баландшавии баќайдгирии њолатњои нави сироят дар ин гурўњи ањолї дида мешавад.

54. Тавре аз натиљаи тадќиќоти миллї оид ба муайянсозии сатњи маълумотнокї, таљриба ва рафтор оид ба пешгирии сирояти вируси норасоии масунияти одам дар байни ањолии 15-49-солаи Љумњурии Тољикистон бармеояд, танњо 50 фоизи пурсидашудагони синни 15-24-сола оид ба роњњои сироятї ва пешгирии вируси норасоии масунияти одам дуруст љавоб дода тавонистанд. Фоизи љавонони (15-24-сола), ки пеш аз 15-солагї алоќаи љинсї доштанд, 1,1 фоиз буд. Истифодабарии рифола аз љониби љавонон њангоми алоќаи љинсии хатари баланддошта  70 фоизро ташкил медињад, ки ин боиси пурзўр намудани чорабинињои маърифатию пешгирикунанда мегардад.

55. Солњои охир њиссаи занон дар байни њолатњои нави дарёфтшуда бо вируси норасоии масунияти одам меафзояд, аз љумла:
- њиссаи занон дар байни шахсони бо вируси норасоии масунияти одам зиндагикунанда дар Тољикистон дар солњои охир аз 5 фоиз ба 40 фоиз баланд шудааст;
- шумораи њолатњои нав дар байни занони дар синни 19-29-сола аз нишондоди шумораи мардон зиёд мебошад;
- зиёда аз 80 фоизи занон бо роњи алоќаи љинсї сироят ёфтаанд;
- аз шумораи сироятёфтагони вируси норасоии масунияти одам дар байни муњољирон 11,6 фоизашон занон мебошанд;
- танњо 12 фоизи занони љавони синни 15-24-сола ба саволи усулњои пешгирии гузариши вируси норасоии масунияти одам бо роњи алоќаи љинсиро дуруст нишон додаанд;
- фоизи занони љавон, ки дониши мукаммал оид ба вируси норасоии масунияти одам доранд, аз 9 то 12 фоиз баланд шудааст;
- 1 фоизи занони синни 15-24-сола алоќаи љинсї то синни 15-сола ва 7 фоизи занони љавони синни 18-24-сола алоќаи љинсї дар синни то 18-сола доштаанд;
- 2 фоизи занони синни 15-49-сола ягон маротиба ба хушунати љинсї ва 1 фоизи онњо ин хушунатро дар давоми 12 моњи пеш аз тадќиќот рў ба рў шудаанд;
- занон бисёртар ба хушунати љисмонї (25 фоиз), эмотсионалї (16 фоиз) дучор мешаванд, нисбати хушунатњои љинсии оилавї (2 фоиз);
- дар Тоҷикистон занони бо сирояти вируси норасоии масунияти одам зиндагикунанда бештар (95 фоиз) бо табъиз рў ба рў мешаванд.

56. Осебпазирии баланди ҷавонон ва пеш аз ҳама занони љавон ва духтарон барои сироятёбии вируси норасоии масунияти одам мусоидат мекунад. Чорабиниҳои гузаронидашуда дар љумњурї оид ба пешгирии вируси норасоии масунияти одам дар байни љавонон ба баланд бардоштани сатҳи маълумотнокї ва дониши мукаммал оид ба пешгирии вируси норасоии масунияти одам дар байни љавонон ва васеъ намудани дастрасии љавонон ба хизматрасониҳо вобаста ба вируси норасоии масунияти одам нигаронида мешаванд.

57. Тибқи маълумоти Кумитаи ҷавонон ва варзиши назди Ҳукумати Љумњурии Тољикистон мунтазам чорабиниҳои оммавии маълумотдиҳї, аксияҳо, мизҳои муддавар ва маслиҳатдиҳї оид ба тарзи ҳаёти солим, пешгирии сирояти вируси норасоии масунияти одам, зарурати тесткунонии вируси норасоии масунияти одам, тайёр намудани машваратчиёни баробар ташкил ва гузаронида, 615392 ҷавонон бо ин чорабинињо фаро гирифта шуда, 66795 маводи ахборї таќсим карда шуд. Гузаронидани чунин чорабинињо аз тарафи кумитаи зикргардида дар оянда низ дар чањорчубаи амалигардонии барномаи мазкур идома дода мешаванд.

58. Вазорати маориф ва илми Љумњурии Тоҷикистон дар ҳамаи муассисаҳои тањсилоти миёнаи умумии ҷумҳурї дар доираи соатњои тарбиявї масъалаҳои пешгирии вируси норасоии масунияти одамро мувофиқи барномаи тасдиқгардидаи алоҳида ворид намудааст. Дар барномаи такмили ихтисоси омўзгонорони муассисаҳои тањсилоти миёнаи умумї масъалаҳои ташаккули тарзи ҳаёти солим, маълумот дар бораи роҳҳои гузариш ва чораҳои пешгирикунандаи вируси норасоии масунияти одам ворид карда шудаанд. Масъалаи пешгирии вируси норасоии масунияти одам ва бемории пайдошудаи норасоии масуният дар Консепсияи миллии тарбия дар Ҷумҳурии Тоҷикистон ворид карда шудааст. Идома додани чорабинињои мазкур барои самаранокии барномаи нав такони љиддї медињад.

59. Зарурати қабул намудани чорабиниҳои самаранок барои паст намудани осебпазирии ҷавонон ва наврасон пеш аз ҳама занони ҷавон ва духтарон, васеъ намудани дастрасї ба дониши сифатнок, тесткунонии ихтиёрї оид ба вируси норасоии масунияти одам, дастаи маҷмўи хизматрасониҳои вируси норасоии масунияти одам, барнома оид ба муҳофизати солимии репродуктивї ва ҷинсї, ки ба ҷавонон имконият медиҳад, ки малака, дониш ва имконият барои муҳофизати худ аз вируси норасоии масунияти одам пеш омадааст.

60. Љумњурии Тољикистон дар қатори 30 давлати љањон бо сатҳи баланди таваллуд, ки 2,5-3,9 кўдак ба 1 зан рост меояд, ворид мегардад. Њамасола шумораи занони ҳомила зиёда аз 230 њазор нафарро ташкил медињад. Ташхиси вируси норасоии масунияти одам дар байни занони ҳомила як маротиба дар давраи антинаталї ва дубора дар ҳолате, ки агар хавфи сирояти вируси норасоии масунияти одам вуҷуд дошта бошад, гузаронида мешавад. 

61. Дар љумњурї дар айни замон зиёда аз 85 фоизи занони њомила аз ташхиси вируси норасоии масунияти одам мегузаранд. Сабабњои асосии ба пуррагї фаро нагирифтани занони њомила бо ташхиси вируси норасоии масунияти одам ин нарасидани маблаѓњо барои харидорї намудани маводи ташхисї ва сари ваќт ба ќайд нагирифтани занони њомила, дар баъзе мањалњои дурдаст мебошад. 

62. Дар соли 2019 шумораи занони њомила, ки мубталои вируси норасоии масунияти одам мебшанд, 194 нафарро ташкил дод (аз онњо 63 ҳодисаи нав), ки аз ин шумора 189 нафар (97,4 фоиз) ба табобати зиддиретровирусї ва табобати пешгирии интиќоли вируси норасоии масунияти одам аз модар ба кўдак фаро гирифта шуданд. Пешгирии интиќоли вируси норасоии масунияти одам аз модар ба кўдак дар 5 њолат занони ҳомила фаро гирифта нашудаанд, ки аз он 3 ҳолат дар вақти таваллуд дарёфт шудааст.

63. Зиёдшавии шумораи њодисањои нави сирояти вируси норасоии масунияти одам дар байни кўдакони бо роњи аз модар ба кўдак сироятёфта боиси нигаронист, аз љумла дар байни модароне, ки бо њамаи чорабинињои барномаи пешгирикунанда фаро гирифта шуда буданд. Аз давраи ворид намудани барномаи табобати пешгирикунанда то айни ҳол 23 чунин њолат ба қайд гирифта шудааст, ки 2,7 фоизро аз шумораи умумии кўдакони таваллудшуда (23 аз 841 нафар) аз модарони дорои сирояти вируси норасоии масунияти одам ташкил медињад. Новобаста аз зина ба зина паст шудани гузариш бо роњи аз модар ба кўдак (аз 5,6 то 4,0 фоиз) дар байни њамаи њолатњои баќайдгирифташуда, ин нишондод дар сатњи баланд боќї мемонад.

64. Љумњурии Тољикистон вазифањои гузошташударо оид ба ќатъшавии роњи гузариши вируси норасоии масунияти одам аз модар ба кўдак ба даст наовардааст ва зарур аст, ки њамаи сабабњои гузариши вируси норасоии масунияти одам аз модар ба кўдак дар њар як њолат мавриди омўзиши даќиќ ќарор дода шавад. Омилњое њастанд, ки ба амалї намудани барномаи пешгирии интиќоли вируси норасоии масунияти одам аз модар ба кўдак таъсири худро мерасонанд. Аз љумла:
- шумораи зиёди таваллуд ва бапуррагї фаро нагирифтани занони њомила ба ташхиси вируси норасоии масунияти одам;
- њолатњои дер баќайдгирии занони њомиладор ва оѓози нигоњубини пеш аз таваллуд;
- норасоии маводи ташхисї, номукаммалии арзёбї, идоракунии таъмин ва таќсимоти маводи ташхисї;
- сатњи таваллуди хонагї 6,6 фоизро ташкил додааст;
- камбудии шароит дар ташхиси барваќтии навзодон.

65. Таъмини миќдори зарурии хуни бехатар яке аз ќисмњои људонашавандаи сиёсати миллї ва инфрасохтори тандурустии њар як мамлакат ба шумор меравад. Тибќи маълумот њамагї 49000 намунаи хуни донорї аз ташхиси вируси норасоии масунияти одам гузаронида шудаанд, ки аз он дар 8 њолат сирояти вируси норасоии масунияти одам ошкор карда шуд. Њолатњои охирини интиќоли сирояти вируси норасоии масунияти одам дар натиљаи хунгузаронї дар соли 2008 ба ќайд гирифта шудааст, ки баъди ин њодиса дар љумњурї ягон њолати сироятёбї тариќи хунгузаронї ва љузъҳои он ба ќайд гирифта нашудааст.

66. Бо маќсади таъмини бехатарї ва сифати хун дар оянда системаи электронии хадамоти хун љорї карда мешавад. Назорати сироятњо дар маводи хун дар ташхисгоњи сироятњои трансмиссивї (вируси норасоии масунияти одам, гепатитњо, оташак) таъмин карда мешавад. Дар љумњурї системаи мунтазами донории хун, инактиватсияи вирусњо, карантинкунонии хун, усулњои автоматикии ташхиси хуни донорї барои дарёфти барангезандагони сироятњо љорї карда мешаванд.

67. Дар љараёни таъмини бехатари хун истифодаи самараноки он дар муассисањои табобатї ањамияти калон дорад. Чунки таљриба нишон медињад, ки њолатњои хунгузаронї дар сурати мављуд набудани нишондодњои тиббї ва истифодаи усулњои хатарноки хунгузаронї ба беморон љой дорад, ки он дар навбати худ метавонад сабаби пайдошавии оризањои вазнин ба хунгузаронї ва гирифторшавї ба сироятњои тавассути хун гузаранда гардад. 

68. Тибќи њисоботњо фоизи муайян ба сирояти вируси норасоии масунияти одам ба роњи номаълум рост меояд. Дар соли 2015 њамагї 110 њодиса, соли 2016  101 њодиса, соли  2017  96 њодиса, соли 2018  115 њодиса ва дар соли 2019  161 њодиса бо роњи гузариши номаълум ба ќайд гирифта шудааст, ки 12,2 фоизро аз шумораи умумии сироятёфтагони њолатњои нав ташкил медињад. Дар соли 2019 фоизи баланди баќайдгирии роњи гузариши номаълум дар шањри Душанбе (20 фоиз), шањру ноњияњои тобеи љумњурї (наздики 18 фоиз) ва дар вилояти Хатлон (15 фоиз) ташкил медињад.

69. Њолатњои баќайдгирии сирояти вируси норасоии масунияти одам бо роњи номаълум дар байни кўдакони то синни 15-сола диќќатљалбкунанда мебошад. Аз 161 њодисаи вируси норасоии масунияти одам, ки роњи гузаришашон номаълум буд, 139 њолат дар байни кўдакони то синни 15-сола (86,3 фоиз) ташкил медињад. Ин раќамњо метавонанд бавосита мутаносиби маълумот оид ба болоравии њолатњои вируси норасоии масунияти одам дар байни кўдакони то синни 15-сола бошанд. Аз шумораи умумии ҳолатҳои вируси норасоии масунияти одам дар байни кўдакони аз 15-сола хурд (1179 нафар) 474 ҳодиса (40,2 фоиз) аз модарони сироятёфтаи вируси норасоии масунияти одам таваллуд шудааст. Дар байни падару модарони 695 кўдаки боқимонда сирояти вируси норасоии масунияти одам дарёфт карда нашудааст. Љињати паст намудани сатњи сироятёбии кўдакон бо роњи «амудї» гузаронидани маљмуи чорабинињои пешгирикунанда дар байни занони њомила ва кўдакони навзод барои пешгирии ин роњи сироят ба наќша гирифта мешавад.

70. Њангоми гузаронидани тањлили ретроспективї дар бисёри њолатҳо дар беморхонањо табобат ва ќабули амалиётҳои тазриқї ба қайд гирифта шудааст. Ба ин нигоҳ накарда, ки сабабҳои сироятёбї муайян карда нашудааст, аммо омили сирояти дохилибеморхонагї вируси норасоии масунияти одам истисно карда намешавад. Вобаста ба тањлилњои боло диќќати махсусро дар ояндаи наздик ба беҳтар намудани назорати сирояти дохилибеморхонагї (нозокоминалї) дар муассисаҳои табобатї додан лозим мебошад.

§3. Тањлили вазъият оид ба пешнињоди нигоњубин ва табобат

71. Шумораи умумии фавт дар байни шахсони бо вируси норасоии масунияти одам зиндагикунанда (аз сабабњои гуногун) дар тамоми давраи назорат 3230 нафарро ташкил дод, ки 26,9 фоизро аз шумораи умумии њодисањои вируси норасоии масунияти одам ташкил медињад.

72. Шумораи умумии њолатњои фавт дар байни шахсони бо вируси норасоии масунияти одам зиндагикунанда дар шањри Душанбе 612 нафар (23,5 фоиз), Вилояти Мухтори Кўњистони Бадахшон 303 нафар (44,3 фоиз), шаҳру ноҳияҳои тобеи ҷумҳурї 602 нафар (23,5 фоиз), вилояти Суғд 800 нафар (29 фоиз) ва вилояти Хатлон 913 нафар (27 фоиз) мебошад. Шумораи умумии фавтидагон (бо сабабњои гуногун) дар љумњурї дар 5 соли охир њамагї 1834 нафарро ташкил дод, ки аз ин шумора 842 нафар аз бемории пайдошудаи норасоии масуният (45,9 фоиз) фавтидаанд. Барои паст намудани сатњи фавти беморон дар барномаи нав пурзўр намудани маљмўи чорабиниҳо оид ба пешгирї, нигоҳубин ва табобат вобаста ба сирояти вируси норасоии масунияти одам ба наќша гирифта мешавад.
73. Тибќи маълумот сатҳи фарогирии шахсони бо вируси норасоии масунияти одам зиндагикунанда бо назорати диспансерї 87,7 фоизро ташкил медиҳад. Сатҳи баланди назорати диспансерї дар байни кўдакон 98,6 фоизро ташкил медињад.

74. Мувофиқи маълумот аз шумораи умумии шахсони бо вируси норасоии масунияти одам зиндагикунанда (8756 нафар) 7055 нафар табобати зиддиретровирусиро мегиранд, ки 80,6 фоизро ташкил медиҳад. Фарогирии шахсони бо вируси норасоии масунияти одам зиндагикунандае, ки дар назорати диспансерї ќарор доранд (7678 нафар) ва табобати зиддиретровирусиро мегиранд (7055 нафар), дар айни замон 91,9 фоизро ташкил медињад. Аз 1320 нафар беморони навдарёфтшуда 1271 нафар зери назорати диспансерї қарор дошта, ба 1199 нафари онњо (90,8 фоиз) табобати зиддиретровирусї таъин карда шудааст. Дар 3 соли охир њамагї 1321 бемор бо сабабҳои гуногун табобати худро ќатъ намуданд.

75. Теъдоди зиёди кўдакони бо вируси норасоии масунияти одам зиндагикунандаи то синни 18, ки дар назорати диспансерї ќарор доранд, табобати зиддиретровирусии худро давом дода истодаанд (97,1 фоиз), дар ҳоле, ки ин нишондод дар байни калонсолон 78,4 фоизро ташкил медиҳад.

76. Њамагї 14 фоизи шахсони бо вируси норасоии масунияти одам зиндагикунанда дар синни 15-сола ва аз ин боло сари ваќт ба муассисаҳои табобатї барои гирифтани ёрии тиббии тахассусї ва баланддараља мурољиат намекунанд. Сабабњои дер муайян намудани сирояти вируси норасоии масунияти одам ва мурољиати шахсони бо вируси норасоии масунияти одам зиндагикунанда ба кумаки лозима метавонад инњо бошанд:
- љой доштани њарос ва нигаронї дар байни аҳолї нисбати сирояти вируси норасоии масунияти одам яке аз монеаҳо барои гузаштан аз ташхис боқї мемонад;
- тамѓагузорї дар ҷомеа ва омилњои табъиз нисбати шахсони бо вируси норасоии масунияти одам зиндагикунанда. Аз њама вазнин тамѓагузорї аз тарафи падару модари кўдакони бо вируси норасоии масунияти одам зиндагикунанда ќабул карда мешавад ва ҳарос оид ба ошкорсозии сироятёбии кўдак метавонад сабаби бевақт муроҷиат намудани падару модари ба табобати дахлдори кўдак гардад;
- ба таври кофї надоштани маълумот дар бораи табобат ва афзалиятҳои он барои саломатии шахсони бо вируси норасоии масунияти одам зиндагикунанда ва ҳаёти инсон;
- омилњои дохилии равонї, ки баъзе шахсони бо вируси норасоии масунияти одам зиндагикунандаро барои мурољиат ба табобат намемонад ќарор кунад (асосан то пайдошавии нишонањои клиникии беморї) ва эҳтимоли таассуб нисбати самаранокии табобат дошта бошанд;
- сатҳи баланди муҳољирати (дохилї, берунї) аҳолї дар ҷумҳурї, ки метавонад ба муроҷиат ва дастрасии шахсони бо вируси норасоии масунияти одам зиндагикунанда ба кумаки тиббї инъикос ёбад.

§4. Иљрои стратегияњои байналмиллалї 
77. Љумњурии Тољикистон барои ноилшавии Њадафњои Рушди Устувор 3.3, аз љумла то соли 2030 манъ намудани эпидемияи бемории пайдошудаи норасоии масуният, уњдадории худро, аз љумла то соли 2020 90 фоизи шахсони бо вируси норасоии масунияти одам зиндагикунанда мавқеи худро медонанд, 90 фоизи онҳо бо табобат фаро гирифта мешаванд ва 90 фоизи табобатгирандагон сарбории вирусии номуайян доранд, риояи пайравї дорад.

78. Дар айни замон 67,4 фоизи шахсони бо вируси норасоии масунияти одам зиндагикунанда дар бораи мавқеи худ огоҳї доранд, 80,6 фоизи онҳо бо табобат ҷалб карда шудаанд ва 74 фоизи табобатгирандагон сарбории вирусии номуайян доранд. Дар байни шахсоне, ки зиёда аз 6 моњ табобат мегиранд, сарбории вирусии номуайян 81,5 фоизро ташкил медиҳад. Бањри ноил шудан ба њадафњои стратегии байналмилалї дар љумњурї гузаронидани маљмуи чорабинињо, аз љумла сари ваќт дарёфти беморони нав ва фаро гирифтани онњо ба табобати зиддиретровирусї дар давраи амали барномаи мазкур пешбинї карда мешавад. 

79. Фоизи фарогирии табобати кўдакони то синни 15 (97,2 фоиз) нисбати калонсолон (73,8 фоиз), инчунин фоизи кўдаконе, ки сарбории вирусии номуайян доранд (75,1 фоиз) нисбати нишондодњои калонсолон (73,8 фоиз) зиёд мебошад. Сатњи баланди пайравї ба табобат дар байни кўдакон, ки дар муддати тўлонї ва доимо аз тарафи падару модари кўдакони бо вируси норасоии масунияти одам зиндагикунанда дастгирї мешаванд, алоқаманд мебошад.

80. Вобаста ба зиёд гардидани ҳолатҳои нави сирояти вируси норасоии масунияти одам дар байни занон, ҳолати тамоюли пешниҳоди табобат дар алоҳидагї бо таҳлили маълумот оид ба ҷинс назорат бурда мешавад. Фарогирї бо табобати зиддиретровирусї дар байни занон (88,3 фоиз) нисбати мардон (75,2 фоиз), њамчунин сатҳи сарбории вирусии номуайян (дар байни занон - 76,7 фоиз ва дар байни мардон - 71,8 фоиз) баланд мебошад.

81. Тамоюли фарогирии нашъамандони тазриќї бо назорати диспансерї ва табобати зиддиретровирусї дар асоси натиљањои тадќиќоти гузаронида шуда, чунин мебошад:
- 93 фоиз беморон мавқеи вируси норасоии масунияти одами худро медонанд ва зери назорати диспансерї қарор доранд;
- 91 фоизи онҳо табобати зиддиретровирусї мегиранд;
- 62 фоизи онҳо ҳангоми ташхиси охирон сарбории вирусї аз 1000 нусха дар 1 мл паст буд.

82. Тамоюли фарогирии шахсони расонандаи хизматҳои шаҳвонї бо назорати диспансерї ва табобати зиддиретровирусї аз рўи маълумоти тадқиқот 95,6 фоизро ташкил медиҳад. Дар байни шахсони расонандаи хизматњои шањвонї, ки мавќеи вируси норасоии масунияти одами худро медонанд, 87,2 фоизашон табобати зиддиретровирусиро мегиранд ва 74,6 фоизи онҳо сарбории вируси номуайян доранд. 
83. Дар муассисањои ислоњї 161 шахси бо вируси норасоии масунияти одам зиндагикунанда ба қайд гирифта шуда буд, ки аз онњо 154 нафар бо табобати зиддиретровирусї фаро гирифта, дар 59,4 фоизи онњо сарбории вирусии номуайян арзёбї карда мешавад.

84. Бемории сил яке аз масъалаҳои асосї ва сабаби фавти шахсони бо вируси норасоии масунияти одам зиндагикунанда боќї мемонад. Дар соли 2019, 87 нафар аз бемориҳои њамрадифи вируси норасоии масунияти одам ва сил фавтидаанд ва ин 29 фоизи ҳамаи њолатњои фавтро (бо сабабњои гуногун) дар байни шахсони бо вируси норасоии масунияти одам зиндагикунанда мебошад. Дар ҷумҳурї ҳамасола теъдоди зиёди беморињои њамрадифи вируси норасоии масунияти одам ва сил ба ќайд гирифта мешаванд. Бањри пешгирии фавти беморони њамрадиф аз љониби муассисањои зидди вируси норасоии масунияти одам ва сил дар солњои минбаъда низ чорабинињои муштарак амалї карда мешаванд.
85. Дар соли 2019 140 мањбуси бо вируси норасоии масунияти одам зиндагикунанда аз машварати духтурони силшинос ва ташхиси бемории сил, 52 нафари бо вируси норасоии масунияти одам зиндагикунанда табобати пешгирикунандаи изониазид ва 34 нафар бо табобати зидди бемории сил фаро гирифта шуданд. 

86. Њамагї дар байни шахсоне, ки сирояти вируси норасоии масунияти одам дар онњо маълум карда шудааст, 1433 њолат гепатитњои тариќи хун гузаранда муайян карда шуд, ки аз онњо 270 њодисаи гепатити В, 1070 њодисаи гепатити С ва дар 93 њолат сирояти њамрадифи вируси норасоии масунияти одам ва бо беморињои гепатитњои В ва С муайян карда шудааст. Дар давраи иљрои барномаи нав бо дастгирии шарикони рушд табобати бемории гепатити С дар байни шахсони вируси норасоии масунияти одам зиндагикунанда ба роњ монда мешавад.

87. Дар љумњурї аввалин маротиба тадќиќоти дарёфткунии саратони гарданаки бачадон дар байни заноне, ки бо вируси норасоии масунияти одам зиндагї мекунанд, гузаронида шуд. Дар байни 47 фоизи иштирокчиёни тадќиќот нишонањои беморињои саратон муайян гардиданд. Ташхиси мунтазами занони бо вируси норасоии масунияти одам зиндагикунанда оид ба дарёфти саратони гарданаки бачадон ва дигар беморињои саратонї, инчунин ваксинатсия ба муќобили вируси папиломаи инсон низ гузаронида мешавад.

88. Дар доираи ќонунгузории амалкунанда давлат ба шахсони бо вируси норасоии масунияти одам зиндагикунанда табобати зиддиретровирусии ройгонро кафолат додааст. Таъмини доруњои зиддиретровирусї бапуррагї аз љониби созмонњои байналмилалї, асосан аз љониби Хазинаи глобалї оид ба мубориза бар зидди бемории пайдошудаи норасоии масуният, сил ва вараља амалї карда мешавад. Дар асоси нақшаи гузариш аз маблағгузории донорї ба маблағгузории давлатї аз соли 2022 зина ба зина гузариши маблаѓњо барои харидории маводи дорувории зиддиретровирусї равона намудан лозим аст.
89. Дар сатњи давлатї ба оилањое, ки дар онњо кўдакони гирифтори вируси норасоии масунияти одам зиндагї мекунанд (то 16-сола), пешнињоди кумакпулињои моњонаи иљтимої ба андозаи 7 нишондињанда барои њисобњо оѓоз гардида, 799 нафар кўдакони то 16 сола мунтазам ин кумакпулиҳоро мегиранд.

90. Механизми таъмини ғизои ширї ба оилаҳое, ки навзодони аз модарони сироятёфтаи вируси норасоии масунияти одам таваллуд шудаанд, ба таври пурра коркард нашудааст, ки ба сари вақт таъмин намудани чунин оилаҳо бо ғизои сунъї мушкилот эҷод менамояд ва хатари сироятёбии гузариши сироятро аз модар ба кўдак зиёд мегардонад.

91. Табобати зиддиретровирусї дар системаи кумаки аввалияи тиббию санитарї дар раванди инкишоф ќарор дошта, дар 15 марказњои саломатии шањри Душанбе 450 беморон бо хизматрасониҳо оид ба нигоҳубин ва табобати вируси норасоии масунияти одам фаро гирифта шудааст ва минбаъд оиди рушди онњо фаъолият љонок карда мешавад. 

§5. Тањлили омилњое, ки барои амалисозии барнома мусоидат ва монеагї менамоянд

92. Ба хатари вуҷуддоштаи эпидемияи вируси норасоии масунияти одам диќќати махсус дар њамаи сатњњои њокимияти давлатї ва љомеаи шањрвандии Љумњурии Тољикистон дода мешавад. Муќовимат бар зидди эпидемияи вируси норасоии масунияти одам яке аз равандњои афзалиятноки фаъолияти Њукумати Љумњурии Тољикистон дар соњаи тандурустї мебошад.

93. Масъалањои асосї оид ба хизматрасонї, пешгирї, табобат ва нигоњубин дар самти вируси норасоии масунияти одам ва амалигардонии њуќуќњои конститутсионии шањрвандон ва њифзи саломатї тариќи Кодекси тандурустии Љумњурии Тољикистон ва дигар санадњои меъёрии њуќуќї ба танзим дароварда мешаванд. Мутобиќи ќонунгузории амалкунанда давлат риояи њамаи њуќуќ ва озодињоро нисбат ба шахсони бо вируси норасоии масунияти одам зиндагикунанда ва аъзои оилањои онҳо кафолат медиҳад. 

94. Ќонунгузории Ҷумҳурии Тоҷикистон табъизро дар асоси доштани сирояти вируси норасоии масунияти одам ва содир намудани ҳар кадом амали оммавиро бо мақсади барангехтани кинаву адоват нисбати шахс ё гуруҳи аҳолї дар асоси ҳолати мусбат воқеї ва ё эҳтимолии шахси бо вируси норасоии масунияти одам сироятёфта маҳкум менамояд.

95. Муњити њуќуќї дар заминаи вируси норасоии масунияти одам арзёбї карда шуд, ки монеањои дахлдорро дар ќонунгузорї ва амалияи истифодаи ќонун, ки дастрасии шахсони бо вируси норасоии масунияти одам зиндагикунанда ва гурўњњои калидии ањолиро ба пешгирї ва табобати сирояти вируси норасоии масунияти одам мањдуд мекунад, муайян намуд, ки ин ба поймолкунии њуќуќи онњо њам дар самти иљтимої ва њам дар њаёти шахсї оварда мерасонад. 

96. Тибќи гузориши алтернативї дар бораи татбиќи Конвенсияи оид ба пешгирии тамоми шаклњои табъиз нисбати занон ба Кумита оид ба барњамдињии табъиз нисбати занон, гузориши алтернативї оид ба амалигардонии Пакти байналмилалї оид ба њуќуќи шањрвандї ва сиёсї ба Кумита оид ба њуќуќи инсон, ки аз ҷониби ташкилотњои љамъиятї, аз љумла ташкилотњое, ки њуќуќњои шахсони бо вируси норасоии масунияти одам зиндагикунандаро дар Љумњурии Тољикистон муаррифї менамоянд, ваќтњои охир дар Љумњурии Тољикистон њолатњои татбиќи љазои љиноятї барои сироят намудан бо вируси норасоии масунияти одам зиёд мегардад. Дар аксар мавридњо моддаи мазкур нисбати занон татбиќ карда мешавад.

97. Мутобиќи ќонунгузории амалкунанда ҷавобгарї на танҳо барои қасдан сироят намудан бо вируси норасоии масунияти одам, балки барои зери хатари сироятёбї бо вируси норасоии масунияти одам гузоштан низ пешбинї гардидааст. Њамаи шахсони бо вируси норасоии масунияти одам зиндагикунанда, ки алоќаи љинсї доранд, метавонанд боиси таъќиби маќомотњои ќудратї гашта, аз њуќуќи солимии ҷинсї мањрум гарданд. Њамзамон, розигии иттилоотї, истифодаи рифола њамчун воситаи муҳофизат дар вақти алоќаи љинсї ва сарбории вирусии номуайян дар њолати истифодаи табобати зиддиретровирусї, ки дар њолати он тибќи тадќиќотњои илмии љањонии муосир, хатари сирояти вируси норасоии масунияти одам хеле паст мегардад, ба инобат гирифта намешаванд.

98. Дар солҳои охир амалияи ќабули санадњои қонунгузорї оид ба ташхиси ҳатмии вируси норасоии масунияти одам њангоми ба кор ва ба тањсил ќабул шудан ба назар мерасад, ки хилофи Кодекси мењнати Љумњурии Тољикистон ва Кодекси тандурустии Љумњурии Тољикистон мебошад, инчунин меъёрњои байналмилалии ҳуқуқи инсон, ки ҳуқуқи шахсони гирифтори вируси норасоии масунияти одамро барои мењнат ва таълим мањдуд менамояд. Таҳлили иловагии қонунгузории амалкунанда ва таъсири он ба ҳуқуқи шахсони бо вируси норасоии масунияти одам зиндагикунанда ва гурўњњои осебпазири ањолї зарур мебошад. 

99. Барои баланд бардоштани самаранокии чорабиниҳои пешгирикунанда дар байни гурўњњои осебпазири ањолї ќонунгузорї дар самти љавобгарии љиноятї ва маъмурї такмилталаб мебошад. Дар ин самт инчунин масъалањои декриминализатсияи вируси норасоии масунияти одам, нигоњдории маводи нашъаовар барои истифодаи шахсї, татбиќи моддањои маъмурї нисбати шахсони расонандаи хизматњои шањвонї, татбиќи чорањои алтернативии љазо, табобати нашъамандї њамчун алтернатива барои чорањои љазои љиноятї ба стандартњои байналмилалї мутобиќ намудан зарур аст. 

100. Барои муќовимати пурсамар бо эпидемияи вируси норасоии масунияти одам бояд ҳамаи намояндагони гурўњњои калидї ва осебпазир бе истисно дастрасї ба ташхис, барномаҳои пешгирикунанда, табобат ва дигар хизматрасониҳои вобаста ба вируси норасоии масунияти одам дар асоси риояи њуќуќи инсон дошта бошанд.

101. Тадќиќоти сатњи таъбиз нисбати шахсони бо вируси норасоии масунияти одам зиндагикунанда, нишон дод, ки табъиз яке аз монеаҳо барои самаранок муқовимат намудан ба эпидемияи вируси норасоии масунияти одам боқї мемонад. Шахсони бо вируси норасоии масунияти одам зиндагикунанда, ки дар тадқиқот иштирок намудаанд, ишора кардаанд, ки ҳангоми гирифтани кумаки тиббї, ҳангоми ба кор қабул шудан, дастрасї ба таълим, дар њаёти љамъиятї ва инчунин фоизи баланди табъизи дохилї, аз қабили худро гунаҳкор ҳисобидан ва ё хоҳиши даст ба худкушї задан бо ин масъала рў ба рў шудаанд. Заноне, ки бо вируси норасоии масунияти одам зиндагї мекунанд, бештар (95 фоиз) нисбати мардон ба табъиз ва тамғагузорї рў ба рў шудаанд.

102. Як ќатор чорабинињо, ба монанди иттилоотї, тарѓиботї ва таълимї, ки ба паст намудани табъиз ва тамғагузорї нисбати шахсони бо вируси норасоии масунияти одам зиндагикунанда равона карда шудаанд, дар Ҷумҳурии Тоҷикистон мунтазам гузаронида мешаванд. Чорабиниҳои тарѓиботї ва таълимї дар байни гурўҳҳои гуногуни кормандони ташкилотҳои давлатии расонандагони хизматрасониҳо, намояндагони воситањои ахбори омма ва ғайра гузаронида мешаванд. Чорабиниҳои таълимї дар байни кормандони ҳифзи ҳуқуқ  бо мақсади паст намудани омилҳои таъбиз ва тамғагузорї нисбати шахсони бо вируси норасоии масунияти одам зиндагикунанда ва гурўҳҳои осебпазир арзиши махсус доранд.

103. Чорабинињо омўзишї барои кормандони судҳо ва адвокатҳо мунтазам гузаронида мешаванд, ки барои таъмин намудани шахсони бо вируси норасоии масунияти одам зиндагикунанда бо дастрасии адолати судї ва расонидани кумаки њуќуќии самаранок нигаронида шудаанд.

104. Масъалаи паст намудани сатҳи табъиз ва тамғагузорї нисбати шахсони бо вируси норасоии масунияти одам зиндагикунанда дар барномаҳои таълимии такмили ихтисоси кормандони соҳаи тандурустї ва маориф ворид карда шуда, мутахассисони соња мунтазам бо омўзишњо фаро гирифта мешаванд.

105. Наќши назаррасро дар масъалаҳои пешгирии вируси норасоии масунияти одам ва ташаккули муносибати таҳаммулпазир нисбати шахсони бо вируси норасоии масунияти одам зиндагикунандаро ходимони динї мебозанд. Кумитаи дин, танзими анъана ва ҷашну маросими назди Њукумати Љумњурии Тољикистон курсҳои омўзишї оид ба масъалаҳои вируси норасоии масунияти одам барои 1472 имомхатибу имоми масљидњои љомеъ ва панљваќта ташкил намуда, чорабинињои мазкур дар солњои минбаъда низ ба наќша гирифта мешаванд.

106. Ташаккули афкори љомеа, аз љумла оид ба масъалањои сирояти вируси норасоии масунияти одам дар воситањои ахбори омма ба таври назаррас мусоидат менамояд. Воситањои ахбори омма имконият доранд, ки ба масъалањои вируси норасоии масунияти одам ва бемории пайдошудаи норасоии масуният диќќат дода, дар пешкаши маълумотњо оид ба пешгирї ва табобати ин беморї сањмгузор бошанд. 

107. Риояи ҳуқуқи шахсони бо вируси норасоии масунияти одам зиндагикунанда асосан аз тарафи ташкилотҳои ҷамъиятии ҳуқуқи инсон арзёбї карда мешавад ва на дар ҳама ҳолат маълумот оид ба чораҳои андешида ва натиљањои онњо дастрас карда мешаванд.

108. Ташкилотњои љамъиятї ва љомеа дар муќовимат бо вируси норасоии масунияти одам наќши муњим дошта, иштироки фаъолона дар иљрои барнома, дастрасї бо гурўҳҳои калидї ва осебпазири аҳолї, ҳифзи ҳуқуқи инсон ва кафолати банақшагирии шаффофи иљро, арзёбї ва сафарбаркунии захираҳо нақши муҳимро мебозанд. 

109. Ташкилотҳои ҷамъиятии дар самти вируси норасоии масунияти одам фаъолияткунанда дар васеъ намудани ташхис дар байни гурўҳҳои калидї ва осебпазири аҳолї, инчунин роҳандозии беморон бо ташхиси мусбати аввалияи вируси норасоии масунияти одам ба марказҳои минтақавии пешгирї ва мубориза бар зидди бемории вируси норасоии масунияти одам барои ташхиси минбаъдаи вируси норасоии масунияти одам мусоидат менамоянд.

110. Дар љумҳурї гузаронидани ташхиси вируси норасоии масунияти одам дар сатҳи ҷомеа бо усули молишаки милк ва худтесткунонї, ки дар васеъ намудани ташхис мусоидат менамояд, ба роҳ монда шуд. Дар айни замон ин усулњо дар заминаи ташкилоти ҷамъиятї ба роҳ монда шуда, инкишофи таљрибаи мазкур дар солњои минбаъада зарур мебошад.

111. Маблағгузории фаъолияти ташкилотҳои ҷамъиятие, ки дар самти вируси норасоии масунияти одам фаъолият менамоянд, бапуррагї аз ҳисоби дастгирии донорҳои байналмиллалї татбиқ мегардад. Њаммаблағгузории ташкилотњои ҷамъиятї аз буљети давлатї барои расонидани хизматрасониҳо доир ба пешгирии сирояти вируси норасоии масунияти одам дар байни гурўҳҳои калидии аҳолї пешбинї кардан мувофиќи маќсад мебошад. Дар назар аст, ки дар солњои 2021-2025 механизми қарордодҳои иҷтимоии ташкилотҳои ҷамъиятї ба пуррагї тањия шуда, њаммаблаѓгузории ташкилотњои ҷамъиятї аз ҳисоби маблағҳои буҷети давлатї марњила ба марњила оғоз хоњем гашт. 

112. Дар Тоҷикистон баҳодиҳии харољоти миллї вобаста ба бемории пайдошудаи норасоии масуният, ки таҳлили харољотњои аввалиндараҷаи љумҳуриро барои вируси норасоии масунияти одам муайян менамояд, ворид карда шудааст. Ҳисоботи баҳодиҳии хароҷотњои миллї вобаста ба бемории пайдошудаи норасоии масуният дар ду сол як маротиба гузаронида шуда, дар солњои оянда низ гузаронида мешавад. 

113. Њукумати Љумњурии Тољикистон дастгирии миллии чорабиниҳои зиддиэпидемикии вируси норасоии масунияти одамро асосан ба таври захираҳои инсонї, музди меҳнати кормандон, иморат ва хароҷотҳои ҷорї, инчунин ҷисман харидорї намудани тестҳои ташхисї ва маводи доруворї барои табобати бемориҳои ҳамрадиф пешниҳод менамояд. Вобаста ба ин, дар солҳои охир зина ба зина хароҷот барои пешгирї ва мубориза бар зидди сирояти вируси норасоии масунияти одам аз њисоби буҷети давлатї, аз ҷумла аз ҳисоби маќомоти иљроияи мањаллии ҳокимияти давлатї барои харидории тестҳои ташхисї дар навбати аввал барои занони ҳомила, мавод барои хўроки сунъии навзодоне, ки аз модарони сироятёфтаи вируси норасоии масунияти одам таваллуд мешаванд, инчунин барои пардохти кумакпулињои иҷтимои барои кўдакони сироятёфтаи вируси норасоии масунияти одам то синни 16-сола зиёд мегарданд. Давом додани чорабинињои мазкур дар солњои минбаъда низ бояд пешбинї карда шавад.

114. Маблағгузории чораҳои љавоби миллї бар зидди эпидемияи вируси норасоии масунияти одам ба кумаки беруна вобастагї дошта, зиёда аз 80 фоизи барнома, аз ҷумла харидории маводи доруворї ва амалї намудани барномаҳои пешгирикунанда дар байни гурўҳҳои осебпазири аҳолї аз тарафи шарикони рушд маблаѓгузорї карда мешаванд. Дар барномаи мазкур бо дар назар доштани камшавии маблаѓгузории беруна марњила ба марњила зиёд гардидани маблаѓгузории дохилї аз буљети давлат ба наќша гирифта мешавад.

115. Нақшаи гузариш аз маблағгузории донорї ба маблағгузории дохилї дар самти вируси норасоии масунияти одам ва бемории пайдошудаи норасоии масуният таҳия шуда, бояд зина ба зина аз соли 2022 оѓоз гардад.

116. Таҳлили тақсимоти маблағҳо оид ба вируси норасоии масунияти одам барои таъсири самарабахш ба барнома дар асоси маълумот оид ба таќсимоти маблаѓњо гузаронида ва њисоб карда шуд, ки:
- њангоми 100 фоиз зиёдшавии буљети солона то 2030 сол мумкин аст 40 фоизи ҳодисаҳои эҳтимолии нави сирояти вируси норасоии масунияти одам (таќрибан 5900 ҳолат) ва 45 фоизи фавт (2700), ки бо вируси норасоии масунияти одам алоқаманд мебошанд, пешгирї карда шавад;
- агар маблаѓгузорї то 200 фоиз зиёд карда шавад, шумораи њодисаҳои нав мумкин то 60 фоиз (зиёда аз 9,000 ҳодиса) ва шумораи фавт 60 фоиз (зиёда аз 3,500 ҳодиса) пешгирї шавад.

117. Дар натиљаи тањлили маълумоти бадастомада тавсияњои зерин дода мешаванд:
- васеъ намудани табобати зиддиретровирусї ва пешгирии интиќоли вируси норасоии масунияти одам аз модар ба кўдак;
- маблағгузории барномаҳои ташхисию пешгирикунандаи вируси норасоии масунияти одам дар байни шахсони расонандаи хизматҳои шањвонї бояд 2 маротиба зиёд карда шавад;
- бо дар назар доштани он, ки зиёда аз 20 фоизи њолатњои нави сирояти вируси норасоии масунияти одам дар байни нашъамандони тазриќї ба қайд гирифта шудааст, њангоми дарёфти захирањои иловагї чобаринињои пешгирикунандаи вируси норасоии масунияти одам дар байни гурўњи мазкур дар солњои минбаъда бояд васеъ карда шаванд.

4. НАТИЉАЊОИ АСОСЇ

118. Тољикистон дар марњилаи љамъшавандаи эпидемия дар байни гурўњњои дорои хатари баланд, ки сатњи пањншавии вируси норасоии масунияти одам аз 20 фоиз паст мебошад, боќї мемонад, аз љумла:
- солњои охир сатҳи фавт вобаста ба вируси норасоии масунияти одам 5 фоиз паст шудааст;
- паҳншавии вируси норасоии масунияти одам дар байни нашъамандони тазриқї 8 фоиз ва дар байни шахсони расонандаи хизматњои шаҳвонї 9 фоиз паст шудааст;
- шумораи ҳолатҳои гузариши вируси норасоии масунияти одам ба роҳи истифодаи маводи нашъадор ба роњи тазриқї дар сохтори ҳодисаҳои нави вируси норасоии масунияти одам аз 21,4 фоиз то 10,1 фоиз паст шудааст;
- фарогирї бо ташхиси вируси норасоии масунияти одам дар давраи иљрои барнома 2,1 маротиба зиёд шуда 11,6 фоизи ањолиро ташкил медињад;
- алгоритми ташхис боздид шуда, усулҳои иноватсионї, аз љумла истифодаи тестҳои фаврї, тесткунонї дар заминаи ташкилотњои љамъиятї, худтесткунонї, индекси тесткунонї ворид карда шудаанд;
- таљрибаи харидории тестњо барои занони њомила барои ташхиси вируси норасоии масунияти одам аз њисоби маблаѓгузории давлатї ворид карда шуд;
- таъин намудани табобати зиддиретровирусї дар байни беморони вируси норасоии масунияти одам новобаста аз сатњи њуљайрањои CD4;
- ташхиси вируси норасоии масунияти одам ва пешнињоди табобати зиддиретровирусї дар сатњи муассисањои кумаки аввалияи тиббию санитарї оѓоз гардидааст;
- нишондодњои расидан ба стратегияи байналмилалї 67,4 фоизи шахсони бо вируси норасоии масунияти одам зиндагикунанда дар бораи мавќеи худ огоњї доранд, 80,6 фоизи онњо табобати зиддиретровирусї мегиранд ва 74,0 фоиз аз табобатгирандагон сарбории вирусии номуайян доранд, ташкил медињанд;
- расидан ба фарогирии баланди фоизи табобати намояндагони гурўњњои осебпазир, 91,0 фоиз нашъамандони тазриқї ва 87,2 фоизи шахсони расонандаи хизматњои шаҳвонї табобати зиддиретровирусї мегиранд.

5. МУШКИЛОТИ АСОСЇ

119. Дар Тољикистон шумораи нави сирояти вируси норасоии масунияти одам 20 фоиз афзоиш меёбад. Ба ѓайр аз ин, мушкилињои асосї дар самти вируси норасоии масунияти одам боќї мемонанд, аз љумла:
- айни замон мўътадилшавии вазъи эпидемиологї оид ба вируси норасоии масунияти одам вуљуд надорад;
- роњи гузариши вируси норасоии масунияти одам тавассути алоќаи љинсї тамоюли болоравї дорад, ки ин хавфи пањншавии васеи сирояти вируси норасоии масунияти одамро дорад;
- њиссаи занон дар байни шахсони бо вируси норасоии масунияти одам зиндагикунанда 5 фоиз афзуда, наздики 40 фоизро ташкил медињад;
- сатњи баланди хавфи рафтори хатарнок ва нокифояи фарогирї бо барномањои пешгирикунанда дар байни гурўњњои дорои хатари баланд барои пањншавии минбаъдаи сирояти вируси норасоии масунияти одам наќши асосиро мебозанд;
- зиёд шудани њолатњои нави сирояти вируси норасоии масунияти одам дар байни муњољирони мењнатї онњоро њамчун гурўњи маќсаднок барои барномањои пешгирикунанда пешбинї намоянд;
- Тољикистон дар айни замон ба њадафњои барњамдињии интиќоли вируси норасоии масунияти одам бо роњи аз модар ба кўдак (2,7%) нарасидааст;
- Тољикистон то њол ба маќсадњои стратегияи байналмилалї нарасидааст. Танњо 67,4 фоизи шахсони бо вируси норасоии масунияти одам зиндагикунанда дар бораи бемории худ маълумот доранд, 80,6 фоизи онњо бо табобати зиддиретровирусї фаро гирифта шудаанд ва 74 фоизе, ки табобат мегиранд, сарбории  вирусии  номуайян     доранд;
- дар 29,3 фоизи њолатњо ташхиси вируси норасоии масунияти одам дар марњилањои дери беморї гузаронида шудааст;
- тамоюли болоравии њодисањои нави вируси норасоии масунияти одам дар байни кўдакони то 14-сола дида мешавад;
- фавти шахсони бо вируси норасоии масунияти одам зиндагикунанда бо сабабњои гуногун 26,9 фоизро аз шумораи умумї ташкил медињад;
- фавт аз бемории сил 29 фоизро аз њамаи њолатњои фавти шахсони бо вируси норасоии масунияти одам зиндагикунанда ташкил додааст;
- мављудияти монеа барои фароњам овардани шароит оид ба дастгирии рушди барномаи муќовимат бо эпидемия, аз љумла ќонунгузорї, ки такмилро талаб мекунад, сатњи баланди табъиз ва тамѓагузорї нисбати шахсони бо вируси норасоии масунияти одам зиндагикунанда ва гурўњњои осебпазири ањолї;
- сатњи баланди вобастагї маблаѓгузории барнома оид ба вируси норасоии масунияти одам аз сањмгузорони беруна.

6. САМТЊОИ АСОСИИ БАРНОМА

120. Барнома аз самтњои зерин иборат мебошад:

1) пешгирии њолатњои нави сирояти вируси норасоии масунияти одам дар байни гурўҳҳои калидї ва осебпазири аҳолї бо пешниҳоди маљмўи   хизматрасониҳо   ва   истифодаи   усулҳои   зерини        муосир:
- таъмини намудани дарёфти саривақтии сирояти вируси норасоии масунияти одам ва алоқаманди бо системаи расонидани кумак дар байни гурўњњои калидї ва гурўҳҳои осебпазири аҳолї (муҳољирони мењнатї). То охири соли 2025  95 фоизи шахсони бо вируси норасоии масунияти одам зиндагикунанда аз шумораи гуруҳҳои калидї мавқеи худро медонанд;
- таъмин намудани фарогирии васеи гурўҳҳои калидии аҳолї бо хавфи зиёд ва гурўњҳои осебпазир (муҳоҷирони меҳнатї) бо дастаи пешгирикунандаи маљмўи сифати аъло. Паст намудани њолатњои нави вируси норасоии масунияти одам дар байни гурўњњои калидї ва гурўњњои осебпазири ањолї (муњоњирони мењнатї) на кам аз 20 фоиз то охири соли 2025;

2) таъмин намудани дастрасии универсалї ба табобати бемории вируси норасоии масунияти одам барои калонсолон ва кўдакон мувофиќи стандартњои байналмилалї барои паст намудани фавти алоқаманд бо бемории пайдошудаи норасоии масуният ва беҳтар намудани сифати њаёти шахсони бо вируси норасоии масунияти одам зиндагикунанда, ки ба фавран таъмин намудани пешниҳоди табобати зиддиретровирусї ба ҳамаи калонсолон ва кўдакон пас аз ташхиси вируси норасоии масунияти одам ва расонидани кумак оид ба нигоҳ доштани беморон дар системаи расонидани кумаки тиббї. То охири соли 2025 95 фоизи шахсони бо вируси норасоии масунияти одам зиндагикунанда бо мақсади гирифтани табобат ва нигоҳубин вобаста ба вируси норасоии масунияти одам дар қайди назорати диспансерї қарор доранд. То охири соли 2025  95 фоизи шахсоне, ки мавқеи худро оид ба вируси норасоии масунияти одам медонанд, табобати зиддиретровирусиро давом дода истодаанд. То охири соли 2025 сатњи фавт, ки бо бемории пайдошудаи норасоии масуният алоќаманд мебошад, 50 фоиз паст мешавад;
3) паст намудани ҳолатҳои интиқоли вируси норасоии масунияти одам аз модар ба кўдак ва муњайё намудани шароит барои барњамдињии ин роњи гузариши сирояти вируси норасоии масунияти одам, ки ба васеъ намудани фарогирї ва баланд бардоштани сифати хизматрасониҳо ба занони ҳомила оид ба пешгирии сирояти вируси норасоии масунияти одам аз модар ба кўдак ва ташхиси барваќтии вируси норасоии масунияти одам дар байни навзодон ва паст намудани сатњи интиќоли вируси норасоии масунияти одам аз модар ба кўдак то 2 фоиз ва аз ин камтар то соли 2025;

4) таъмин намудани бехатарии хун ва беҳтар намудани назорати сироят дар муассисаҳои системаи тандурустї бо ворид намудани технологияи муосир ба сохтори хун, баланд бардоштан аз ҷиҳати даромаднокї ва молиявии муассисаҳо барои пурзўр намудани назорати бехатарии хуни донорї амалї гардида, дар ин раванд 100 фоизи хуни донорї ва ҷузъҳои он аз ташхиси вируси норасоии масунияти одам мувофиқи тавсияҳои Созмони умумиҷаҳонии тандурустї мегузаранд. Инчунин, таъмини назорати самараноки сироятї ва роҳ надодан ба ҳолатҳои интиќоли дохилибеморхонагии вируси норасоии масунияти одам ва бањодињии вазъи назорати сироят гузаронида шуда, ба амалиётњои назорати сироят мунтазам таъмин карда мешаванд;

5) баланд бардоштани маълумотнокӣ ва пешгирии вируси норасоии масунияти одам дар байни ҷавонон, наврасон, занони љавон ва духтарон. Дар ин самт мусоидат ба баланд бардоштани сатҳи маълумотнокї ва донишу рушди барномаҳои пешгирї дар байни ҷавонон, наврасон, алалхусус дар байни занони ҷавон ва духтарон муњим арзёбї мегардад. Банаќшагирї ва афзоиши сатҳи маърифатии занони ҷавон ва духтарони синни 15 то 24 оид ба дуруст донистани роҳҳои  гузариш   ва   усулҳои   пешгирии   вируси  норасоии масунияти одам то охири соли 2025   95 фоиз баланд бардошта мешавад;

6) бартараф намудани монеаҳои мавҷуда ва мустаҳкам намудани муҳити дастгирикунанда барои ҷавоби самараноки миллї ба эпидемияи вируси норасоии масунияти одам, ки ба:
- бартараф намудани монеаҳои мавҷуда барои ҷавоби самараноки миллї ба эпидемияи вируси норасоии масунияти одам дар соҳаи амалисозии њуќуќњои шахсони бо вируси норасоии масунияти одам зиндагикунанда, гурўњњои осебпазири ањолї ва дигар шахсоне, ки зери таъсири эпидемия мебошанд ва таъмини дастрасии васеъ ба адолати судї барои онњо. Ќонунгузорї ва сиёсат барои бартараф кардани монеањои мавҷуда дар татбиқи самарабахши барномаҳои оид ба муќовимат ба вируси норасоии масунияти одам ва бемории пайдошудаи норасоии масуният ва истифодаи пурраи ҳуқуқҳои шахсони бо вируси норасоии масунияти одам сироятёфта, гурўњњои калидии аҳолии ва дигар шахсоне, ки зери таъсири эпидемия мебошанд такмил дода мешавад;
- паст кардани табъиз ва решакан кардани тамғагузорї ва зўроварї нисбат ба одамони бо вируси норасоии масунияти одам сироятёфта, гурўҳҳои калидї ва осебпазири аҳолї ва одамони дигаре, ки эпидемия онҳоро таъсир расонидааст. Маълумот дар бораи индекси таъбиз аз паст шудани табъиз ва тамғагузорї дар муќоиса бо соли 2015 шањодат медињад;
- таъмини заминаи моддию техникї ва баланд бардоштани неруи кадрии хадамот оид ба муќовимат бо эпидемияи вируси норасоии масунияти одам ва бемории пайдошудаи норасоии масуният равона мегардад.

7. МАБЛАЃГУЗОРИИ БАРНОМА

121. Арзиши умумии Барнома дар тўли панҷ сол 486688281 сомонї (баробар ба 50174050 доллари ИМА) мебошад. Талаботи маблаѓгузории Барнома аз 95253866 сомонї барои соли 2021 то 102339556 сомонї барои соли 2025 мебошад. Афзоиши буљет бо тадриҷан васеъ шудани хизматрасониҳо оид ба чорабиниҳои пешгирикунанда ва табобатї алоқаманд мебошад. Норасоии маблаѓгузорї барои иљрои Барнома тахминан 32 фоизро ташкил медињад (тибќи замимањои 1 ва 2). 

8. ЊАМОЊАНГСОЗЇ ВА ШАРИКЇ

122. Њукумати Љумњурии Тољикистон дар асоси консепсияи се принсипњои зерин оид ба муќовимат ба эпидемияи вируси норасоии масунияти одам дастурњо медињад:
- чањорчўбаи ягонаи амалиёт оид ба вируси норасоии масунияти одам барои муќовимати миллї, ки њамаи фаъолон ва фаъолиятњоро дар дохил ва берун аз соњаи тандурустї муттањид менамояд;
- маќомоти ягонаи њамоњангсозии миллї оид ба муќовимат ба эпидемияи вируси норасоии масунияти одам;
- системаи ягонаи назорат ва бањодињии иљрои барномањои вокуниш ба вируси норасоии масунияти одам, таъмини масъулият дар иљрои ин барнома.

123. Њамоњангсозии њамаи фаъолиятњо дар самти муќовимат бо вируси норасоии масунияти одам дар љумњурї аз љониби Кумитаи миллии њамоњангсозї оид ба мубориза бар зидди бемории пайдошудаи норасоии масуният, сил ва вараља дар Љумњурии Тољикистон амалї гардонида мешавад. Кумитаи мазкур иљроиши барномаро назорат мекунад, сиёсати роњнамої ва дастгирињои берунаро муайян месозад. 

124. Сохтори идоракунї ва њамоњангсозии миллї намояндагї ва иштироки бахши давлатиро дар заминаи бисёрсоњавї ва ташкилотњои љамъиятї дар сатњи миллї ва ѓайримутамарказ инъикос мекунад. Амалисозї ва идоракунии барнома як ќатор механизмњо ва воситањоро талаб мекунад, аз љумла фаъолиятњои соњавї ва байнисоњавї, тањия, таљдиди барномањои соњавии вазоратњои соњавї, наќшаҳои амалиёти ҳарсола бо пешнињоди пурраи фаъолият, шарикон, њадафњо ва буљет. 

125. Ташкилотњои љамъиятї доираи васеи фаъолиятњоро мустаќиман дар байни бањрабардорони барнома иљро мекунанд, шахсони бо вируси норасоии масунияти одам зиндагикунанда, калидї, осебпазир ва дигар гурўњњои ањолї, ки захирањои инсонї, таљриба ва амалияи худро таъмин мекунанд.   

126. Созмони Милали Муттањид дар сафарбаркунии захирањо ва ба даст овардани маблаѓгузории донорї, дар амалисозии барномањои дастгирии техникї ва коршиносон, инчунин таљрибањои бењтарини љањонї барои мутобиќ шудан ба шароити љумњурї кумак мерасонад. Созмонњои байналмилалї ва донорњо кумаки молиявї ва техникиро дар иљрои амалњо дар ҳама сатњњо, аз љумла эљоди неруи кадрї, тањќиќот, банаќшагирї, њамоњангсозї, мониторинг ва харид идома хоњанд дод.

9. МУЌАРРАРОТИ ХОТИМАВЇ
127. Вазорати тандурустї ва њифзи иљтимоии ањолии Љумњурии Тољикистон наќшаи мониторинг ва бањодињии барномаи мазкурро тањия ва тасдиќ менамояд.

128. Вазорату идорањои далхдор њар сол то 10 декабр ба Вазорати тандурустї ва њифзи иљтимоии ањолии Љумњурии Тољикистон оид ба иљрои Барнома маълумот пешнињод менамоянд.

